VIIENDA KOOSSEISU

OTSUS

Haapsalu,			30. mai 2008 nr 216

Maa munitsipaalomandisse taotlemine

Vastavalt maa munitsipaalomandisse andmise korrale toimub maa munitsipaalomandisse taotlemine volikogu vastava otsuse alusel. Taotletavate tänavate rajatised kuuluvad Haapsalu linna omandisse. Maa on vajalik kohalikule omavalitsusele seatud ülesannete täitmiseks. Tänavad on kantud avaliku teena riiklikku teeregistrisse.
Juhindudes maareformi seaduse § 25, § 28 lg 1 p 1, Vabariigi Valitsuse 02.06.2006. a määrusega nr 133 kinnitatud “Maa munitsipaalomandisse andmise korra” § 6, kohaliku omavalitsuse korralduse seaduse, § 6 lg 1, § 22 lg 1 p 37 Haapsalu põhimääruse § 12 lg 1 p 43 ning haldusmenetluse seadusest, Haapsalu Linnavolikogu otsustab:

1.	Taotleda Haapsalu linna munitsipaalomandisse munitsipaalomandis olevate tänavarajatiste alune ning neid teenindav maa järgmistele maaüksustele (asendiplaanid lisatud):
	1.1 Jaama tänav 		(teeregistri nr 1830011, pikkus 515 m);
	1.2 Põllu tänav 			(teeregistri nr 1830068, pikkus 275 m);
	1.3 Kalevi tänav 		(teeregistri nr 1830080, pikkus 530 m);
	1.4 Jüriöö tänav 		(teeregistri nr 1830014, pikkus 295 m);
	1.5 Lihula maantee 		(teeregistri nr 1830042, pikkus 2510 m);
	1.6 Metsa tänav			(teeregistri nr 1830048, pikkus 915 m);
	1.7 Tamme tänav		(teeregistri nr 1830090, pikkus 1010 m);
	1.8 Jalaka tänav			(teeregistri nr 1830013, pikkus 1060 m);
	1.9 Laskuri tänav		(teeregistri nr 1830037, pikkus 140 m);
	1.10 Raudtee tn 10		(päevakeskus).

2.	Otsuse peale võib esitada halduskaebuse Tallinna Halduskohtule halduskohtumenetluse seadustikus ette nähtud korras 30 päeva jooksul otsuse teatavakstegemisest.

Andreas Rahuvarm
Volikogu esimees

SELETUSKIRI
Eelnõule „Maa munitsipaalomandisse taotlemine“

Vastavalt maa munitsipaalomandisse andmise korrale toimub maa munitsipaalomandisse taotlemine kohaliku omavalitsuse vastava volikogu vastava otsuse alusel.
Haapsalu linna omandisse kuuluvad tänavarajatised, mille alune maa kuulub hetkel riigi omandisse.

Käesoleva eelnõuga tehakse ettepanek taotleda tänavarajatiste alune ning neid teenindava maa munitsipaalomandisse. Tänavad on kantud avalikult kasutatava teena riikliku teeregistrisse. Tänavamaa ulatuse määrab teeregistrisse kantud tänava pikkus ja tänavaääres asuvate, juba omandisse vormistatud, katastriüksuste piir. Kõik maaüksused on tänavahoiu korrastamiseks vajalikud maad. Raudtee tn 10 asuvad linnale kuuluvad hoones, milles asub vaimupuuetega inimeste päevakeskus.
Eelnõu lisaks on taotletavate maaüksuste asendiplaanid.

Linnavalitsus teeb ettepaneku eelnõu otsusena vastu võtta.

Toivo Hein
Aselinnapea